فیصل بن مساعد

فیصل بن مساعد بن عبد العزیز آل سعود () مساعد بن عبدالعزیز آل سعود کا بیٹا اور اپنے تایا شاہ فیصل بن عبدالعزیز آل سعود کا قاتل تھا۔

 ابتدائی زندگی 
فیصل بن مساعد 1944ء کو پیدا ہوا۔
اس کا والد مساعد بن عبدالعزیز آل سعود جو شاہ فیصل بن عبدالعزیز آل سعود کا سوتیلا بھائی تھا۔ اس کی والدہ وطفاء بنت محمد آل رشید تھی جو امارت جبل شمر کے آخری امیر محمد بن طلال کی بیٹی تھی۔ اس کے والدین کی طلاق ہو گئی تھی۔
وہ اس کے بھائی اور بہنیں اپنے خاندان آل سعود کی نسبت اپنے ماں کے خاندان آل رشید سے زیادہ قریب تھے۔

1966ء میں شاہ فیصل بن عبدالعزیز نے ریاض میں نیا ٹیلی ویژن اسٹیشن قائم کیا جس کی مخالفت وہاں کے مذہبی حلقوں سے کی جا رہی تھی۔ اسی سال ٹیلی ویژن اسٹیشن پر حملے کے دوران فیصل بن مساعد کا بڑا بھائی خالد  ہلاک ہو گیا۔Reported Killer of King Faisal Knew Drugs, Radicals, p. 5, AP The Journal, (Meriden, Connecticut), 25 March 1975. Retrieved 25 March 2015.
اس کی موت کی تفصیلات متنازع رہی ہیں۔ بعض رپورٹوں کے مطابق وہ اپنے ہی گھر کے باہر گرفتاری پر مزاحمت کرتے ہوئے مارا گیا۔

 تعلیم 
فیصل 1966ء میں امریکا آیا اور انگریزی تعلیم کے حصول کے لیے سان فرانسسکو اسٹیٹ کالج میں داخلہ لیا۔ سان فرانسسکو کے امریکی زبان کے انسٹی ٹیوٹ کے ڈائریکٹر آلس بینس (Allis Bens) نے اس کے بارے میں کہا "وہ دوستانہ اور شائستہ اور اچھی پرورش کا حامل تھا۔ میں واقعی اس بارے میں بہت حیران ہوں" Saudi Arabia's King Faisal Assassinated, p. 1, Lodi News-Sentinel, 26 March 1975. Retrieved 25 March 2015. via news.google.com
فیصل سان فرانسسکو میں تھا جبکہ اس کا بھائی خالد جاں بحق ہوا۔ سان فرانسسکو اسٹیٹ کالج چھوڑنے کے بعد فیصل یونیورسٹی آف کیلیفورنیا، برکلے اور پھر یونیورسٹی آف کولوراڈو بولڈر میں گیا۔ یونیورسٹی میں اس کے ساتھی اسے ایک خاموش، قابلِ رغبت، مطالعہ کا شوق نہ رکھنے والا نوجوان بتاتے ہیں۔
یونیورسٹی آف کولوراڈو کے پروفیسر ایڈورڈ روزیک (Edward Rozek) جس نے اسے تین تقابلی حکومتی کورسز پڑھائے کا کہنا ہے کہ وہ "تعلیمی طور پر ڈی اور سی کے طالب علم" تھا۔

1969ء میں جب وہ بولڈر میں ہی تھا جب اسے ایل ایس ڈی فروخت کرنے کی سازش میں گرفتار کیا گیا۔ اس پر جرم ثابت ہوا اور اسے ایک سال کے لیے آزمائشی مدت پر رکھا گیا۔
مئی 1970ء میں ڈسٹرکٹ اٹارنی کے الزامات ختم کر دیے۔

1971ء میں اس نے یونیورسٹی آف کولوراڈو سے سیاسیات میں بیچلر کی ڈگری حاصل کی اور پھر سان فرانسسکو کے ساحلی علاقے میں واپس آگیا۔ یونیورسٹی آف کیلیفورنیا، برکلے میں اس نے سیاسیات میں گریجویٹ کورسز میں داخلہ لیا لیکن ایک ماسٹر کی ڈگری حاصل نہیں کر سکا۔

 امریکا کے بعد 
ریاستہائے متحدہ چھوڑنے کے بعد وہ نے بیروت چلا گیا۔ نامعلوم وجوہات کی بنا پر وہ بھی مشرقی جرمنی بھی گیا۔ جس وہ سعودی عرب واپس آیا تو سعودی حکام بیرون ملک اس کے معاملات کی وجہ سے اس کا پاسپورٹ ضبط کر لیا۔ اس نے شاہ سعود یونیورسٹی، ریاض میں پڑھانا شروع کر دیا۔ وہ اپنی گرل فرینڈ، کرسٹین سورما (Christine Surma) کی کے ساتھ رابطے میں رہا، جو قتل کے وقت 26 سال کی تھی۔
کرسٹین سورما کا مقصد "اسرائیل کے ساتھ امن کے حصول میں" سعودی مفاد کو دیکھنا تھا جو حکمران شاہ فیصل بن عبدالعزیز ہوتے ممکن نظر نہیں آتا تھا۔Saudi Prince Beheaded. The News and The Courier, 19 June 1975.

 قتل اور مقدمہ 
 شاہی محل میں فائرنگ 
25 مارچ 1975ء کو وہ ریاض کے شاہی محل میں گیا جہاں اس وقت شاہ فیصل بن عبدالعزیز ایک میٹنگ کا انعقاد کیا تھا جسے مجلس کہا جاتا ہے۔ وہ کویتی وفد میں شامل ہو کر بادشاہ سے ملنے کے لیے لائن میں کھڑا ہو گیا۔ شاہ فیصل نے اپنے بھتیجے کو پہچان لیا اور اپنا سر جھکایا تا کہ احترام کی ایک علامت کے طور پر سر کا بوسہ لے سکے۔ تاہم فیصل بن مساعد نے اپنے لباس میں چھپے پستول کو نکال کر شاہ فیصل سر میں دو گولیاں مار دیں۔ اس کی تیسری گولی نشانے پر نہیں لگی اور اس نے پستول پھینک دی۔ شاہ فیصل فرش پر گرے۔ تلواروں اور مشین گنوں سے مسلح محافظوں نے فیصل بن مساعد کو گرفتار کر لیا۔
شاہ فیصل کو فوری طور پر ہسپتال کے جایا گیا لیکن وہ جانبر نہ ہو سکے۔ قتل کے وقت سعودی ٹیلی ویژن کا عملہ موجود تھا جو اجلاس کی ریکارڈنگ کر رہا تھا جس میں پورے قتل کا واقع بھی ریکارڈ ہوا۔Ludington, Nick (27 March 1975) Public Execution is Expected The Daily News, p. 5. Retrieved 25 March 2015. via news.google.com

 قید اور سزائے موت 
ابتدائی رپورٹوں کے مطابق فیصل بن مساعد ذہنی طور پر الجھاو کا شکار تھا۔ اسے ریاض جیل میں منتقل کر دیا گیا۔
تاہم، بعد میں اسے با شعور تصور کرتے ہوئے اس پر مقدمہ چلایا گیا۔UPI (31 March 1975) Faisal's Slayer Will Stand Trial  Milwaukee Sentinel, p. 2. Retrieved 25 March 2015. via news.google.com

شرعی عدالت نے 18 جون کو فیصل بن مساعد کو بادشاہ کے قتل کا مجرم پایا اور اس کے چند گھنٹوں بعد اس سرعام اس کو سر قلم کر دیا گیا۔"Prince beheaded in public for King Faisal's murder.", لندن ٹائمز, London, 19 June 1975, p. 1
اس کے بھائی بندر ایک سال کے لیے قید میں رکھا گیا اور بعد میں رہا کر دیا گیا۔
لاوڈسپیکر والی گاڑیاں ریاض میں گشت کر کے سزائے موت کا اعلان کرتی رہیں تا کہ ہجوم چوک میں جمع ہو جائے۔
فیصل بن مساعد کو سزائے موت کے مقام پر ایک سپاہی لے کر آیا۔ کہا جاتا ہے کہ وہ ڈگمگاتے ہوئے اس مقام تک پہنچا۔
سفید ثوب میں ملبوس آنکھوں پر پٹی پہنے ہوئے فیصل بن مساعد کو سر تلوار کے ایک وار سے قلم کر دیا گیا۔

 محرکات 
بیروت اخباروں نے منشیات کے استعمال کو قتل کا ایک محرک قرار دیا۔ سعودی حکام کے مطابق یہ منصوبہ بندی کے تحت دانستہ عمل تھا۔
ایسی فواہیں گردش میں رہیں کہ فیصل بن مساعد نے قتل کی منصوبہ بندی کے بارے میں اپنی ماں کو بتایا تھا اور اس کی ماں نے یہ بات شاہ فیصل کو بتا دی تھی جس پر شاہ فیصل نے کہا "اگر یہ اللہ کی مرضی تھی، تو یہ ہوگا"
عرب میڈیا میں یہ بات گردش میں رہی کہ فیصل بن مساعد امریکی ایجینسی سی آئی اے کا آلہ کار تھا۔

بیروت کے اخبارات نے قتل کے تین محرکات بیان کیے۔ لبنانی اخبار النھار نے اس کی ممکنہ وجہ شاہ سعود بن عبدالعزیز کا معزول کرنا ہو سکتا ہے کیونکہ فیصل بن مساعد کی شادی شاہ سعود کی بیٹی شہزادی سیتا اسی ہفتے ہوتا طے تھی۔Motives for Slaying Offered The Daily News, p. 5. 27 March 1975. Retrieved 25 March 2015, via news.google.com
النھار نے یہ بھی لکھا کہ شاہ فیصل نے فیصل بن مساعد کی بار بار شکایات کو نظر انداز کیا جس میں اس نے کہا تھا کہ 3،500 امریکی ڈالر ماہانہ (مساوی 15,200 مریکی ڈالر ماہانہ بمطابق 2014ء) الاؤنس اس کے لیے ناکافی تھا جو اس قتل کا محرک ہو سکتا ہے۔
ایک اور لبنانی اخبار البيرق نے لکھا کہ قابل اعتماد سعودی ذرائع کے مطابق شاہ فیصل نے اسے شراب اور منشیات کے استعمال کی وجہ سے بیرون ملک جانے پر پابندی لگا دی تھی کو کہ قتل کی ممکنہ وجہ ہو سکتی ہے۔

 حوالہ جات 

زمرہ:1947ء کی پیدائشیں
زمرہ:1975ء کی وفیات
زمرہ:سزائے موت یافتہ سعودی شخصیات
زمرہ:سزائے موت یافتہ شاہی افراد
زمرہ:سعودی عرب میں 1975ء
زمرہ:سعودی قاتل قرار شخصیات
زمرہ:شاہ کش
زمرہ:عبد العزیز آل سعود کے پوتے
زمرہ:سعودی شہزادے
زمرہ:آل سعود
زمرہ:ویکی ڈیٹا سے مختلف مختصر وضاحت
زمرہ:سان فرانسسکو اسٹیٹ یونیورسٹی کے فضلا
زمرہ:بیسویں صدی میں سعودی عرب سے سزائے موت یافتہ شخصیات
زمرہ:سزائے موت بذریعہ سر قلم
زمرہ:بیسویں صدی کی سزائے موت
زمرہ:سعودی عرب سے سزائے موت یافتہ شخصیات
زمرہ:سعودی مجرمین
زمرہ:بیسویں صدی کی سعودی شخصیات
زمرہ:جامعہ کیلیفورنیا، برکلی کے فضلا
زمرہ:یونیورسٹی آف کولوراڈو بولڈر کے فضلا